В изпълнение на поетите ангажименти към акционерите, Съветът на директорите на „Ейч Ар Кепитъл”АД, свиква извънредно Общо събрание на акционерите на 20.07.2022 год., на което ще бъде взето решение за изплащане на дивидент под формата на акции.

Всеки акционер в „Ейч Ар Кепитъл”АД за една притежавана акция от капитала на Дружеството ще получи две нови акции от увеличението на капитала.

Капиталът на дружеството ще бъде увеличен със средства от неразпределени печалби на Дружеството със сума в размер на   6 075 466 лева. Предвижда се издаването на нови 6 075 466 лева обикновени безналични поименни акции с право на глас, всяка с номинална стойност 1.00 лв. и емисионна стойност 1 лв., които да бъдат разпределени между акционерите, съобразно участието им в капитала на Дружеството, при условията на чл. 197 и чл. 246 ал. 4  от Търговския закон и чл. 16, ал. 1, т. 3 , чл 16 ал. 2  и чл. 44 ал. 4  от Устава на дружеството.

Решението за увеличение на капитала се взема по реда на чл. 197 от Търговския закон - в срок до 3 месеца след приемането на годишния финансов отчет на Дружеството на ОСА, насрочено за 29.06.2022 год.

Христо Христов

Изпълнителен директор на Ейч Ар Кепитъл АД